ठियोग के 3 स्कूलों के परीक्षा भवनों में लगे सीसीटीवी कैमरे
इससाल हो रही बोर्ड परीक्षाओं में ठियोग के तीन जमा दो स्कूलों के परीक्षा भवनों में बोर्ड विभाग ने सीसीटीवी कैमरे लगाए हैं, ताकि इन केंद्रों पर हो रही परीक्षाओं पर नजर रखी जा सके। ये तीनों स्कूल ऐसे हैं, जहां पर पिछले तीन सालों से परीक्षा परिणाम शत-प्रतिशत रहे हैं। इनमें वरिष्ठ माध्यमिक स्कूल धमांदरी, बलग और बगैण शामिल हैं। यह कैमरे यहां पर इसलिए लगाए गए हैं, ताकि पता चल सके कि इन परीक्षा केंद्रों पर वास्तव में परीक्षा देने वाले मेधावी हैं या कहीं नकल का सहारा लेकर तो परिणाम शत-प्रतिशत नहीं रहा है। वहीं, ठियोग क्षेत्र में चल रही परीक्षाओं की जांच के लिए ठियोग कोटखाई ने दो टीमों का गठन कर रखा है। एक टीम ने आज ठियोग के चियोग धरेच जमा दो स्कूलों का दौरा किया जबकि दूसरी टीम ने कोटखाई तहसील के विभिन्न स्कूलों का दौरा किया।
ठियोग तहसील के लिए तैनात टीम के सदस्य मदन शर्मा ने बताया कि सोमवार को दसवीं कक्षा का अंग्रेजी जमा दो कक्षा का गणित का पेपर था। उन्होंने बताया कि अभी तक नकल करते हुए कोई विद्यार्थी नहीं पकड़ा गया है। उधर ठियोग के एसडीएम टशी संडुप ने बताया कि परीक्षाओं पर पूरी नजर रखी जा रही है और वरिष्ठ अधिकारियों को डयूटी पर लगाया गया है।
hin_Deva hin_Deva hin_Deva